Oshiomhole ya nemi Buhari ya bincike Obasanjo
By isiyakumuhammed@dailytrust.com | Publish Date: Jun 27 2018 8:14PM
Sabon Shugaban Jam’iyyar APC, Kwamared Adams Oshiomhole ya nemi Shugaba Muhammadu Buhari ya ummarci tsohon shugaban kasa Olusegun Obasanjo ya mayar da Dala biliyan 16 da ake zargin ya kashe a kan wutar lantarki idan ba zai iya bayanin yadda ya kashe su ba.
Oshiomhole wanda ya yi furucin jiya a Abuja a hedikwatar jam’iyyar yayin da tsohon shugaban jam’iyyar mai barin gado, Cif John Odigie-Oyegun yake mika masa ragamar mulkin jam’iyyar ya ce ya kamata Obasanjo ya fuskanci shari’a.
Ya ce “Yayin da nake nazari sai na rika tunanin yadda shugaban kasarmu ya rika maimaita tambayar da ya yi yana cewa ka kashe Dala biliyan 16 a kan wutar lantarki karkashin jam’iyyar PDP, to ina wutar take?”.
“’yan Najeriya da ke gidajensu sun san babu wuta, yayin da suka kashe Dala biliyan 16 ’yan Najeriya na kara shiga cikin duhu. Abin tambayar a yanzu shi ne tunda ba ma samun wuta to dole ka dawo da Dala biliyan 16”. Inji shia